section_heading: Srednja Azija – Uzbekistan
paragraph_text: Nakon objave dodatnih navoda o povezanosti TeliaSonere i kćeri uzbekistanskog predsjednika, 2013. godine su vlasti u Sjedinjenim Američkim Državama i Nizozemskoj započele istraživati slučaj. Istraga američkog Ministarstva pravosuđa i U.S. Securities and Exchange Commission (SEC) je tijekom 2014. godine osim aktivnosti švedske kompanije TeliaSonera AB zahvatila i poslovanje telekomunikacijskih kompanija Vimpelcom Ltd., sa sjedištem in Amsterdamu i ruske kompanije Mobile TeleSystems PJSC. Navedene tri korporacije navodno su uplatile stotine milijuna američkih dolara na račune kompanija pod kontrolom Gulnare Karimove.